NÁRODNÁ RADA SLOVENSKEJ REPUBLIKY

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## VI. volebné obdobie

Číslo: CRD-1347/2012

**120a**

# Spoločná správa

**výborov Národnej rady Slovenskej republiky o výsledku prerokovania vládneho návrhu zákona, ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov a ktorým sa mení a dopĺňa zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov (tlač 120) vo výboroch v druhom čítaní**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Výbor Národnej rady Slovenskej republiky pre vzdelávanie, vedu, mládež a šport ako gestorský výbor podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky o výsledku prerokovania návrhu zákona.

**I.**

Národná rada Slovenskej republiky uznesením z 24. júla 2012 č. 118 sa uzniesla prerokovať **vládny návrh zákona, ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov a ktorým sa mení a dopĺňa zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov (tlač 120)** v druhom čítaní a prideliť ho týmto výborom:

Ústavnoprávnemu výboru Národnej rady Slovenskej republiky,

Výboru Národnej rady Slovenskej republiky pre financie a rozpočet,

Výboru Národnej rady Slovenskej republiky pre verejnú správu a regionálny rozvoj a

Výboru Národnej rady Slovenskej republiky pre vzdelávanie, vedu, mládež  
a šport.

Ako gestorský výbor určila Výbor Národnej rady Slovenskej republiky pre vzdelávanie, vedu, mládež a šport.

Výbory prerokovali návrh zákona v lehote určenej uznesením Národnej rady Slovenskej republiky. Iné výbory o návrhu zákona nerokovali.

**II.**

Gestorský výbor konštatuje, že do začatia rokovania o návrhu zákona nedostal žiadne stanoviská od poslancov podané podľa § 75 ods. 2 zákona o rokovacom poriadku Národnej rady Slovenskej republiky.

**III.**

K vládnemu návrhu zákona, ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov a ktorým sa mení a dopĺňa zákonč. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov **(tlač 120)** zaujali **výbory** Národnej rady Slovenskej republiky tieto **stanoviská**:

**Ústavnoprávny výbor Národnej rady Slovenskej republiky** v uznesení č. 70 zo 4. septembra 2012,

**Výbor Národnej rady Slovenskej republiky pre financie a rozpočet** v uznesení č. 64 zo 6. septembra 2012,

**Výboru Národnej rady Slovenskej republiky pre verejnú správu a regionálny rozvoj v uznesení č. 31 zo 6. septembra 2012,**

**Výbor Národnej rady Slovenskej republiky pre vzdelávanie, vedu, mládež**a šport v uznesení č. 27 z 5. septembra 2012

zhodne **odporúčajú** návrh zákona **schváliť so zmenami a doplnkami** uvedenými v časti IV. spoločnej správy.

**IV.**

Z uznesení výborov uvedených v III. časti tejto spoločnej správy vyplývajú tieto pozmeňujúce návrhy:

1. V názve návrhu zákona sa slová „ktorým sa mení a dopĺňa zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov“ nahrádzajú slovami „a o zmene a doplnení niektorých zákonov“.

Legislatívno-technická úprava v nadväznosti na vloženie nového novelizačného článku v 39. bode.

Výbor NR SR pre vzdelávanie, vedu, mládež a šport

**Gestorský výbor odporúča schváliť**

1. V čl. I sa za 3. bod vkladá nový 4. bod, ktorý znie:

„4. V § 6a ods. 3 sa slová „inšpekčnej činnosti“ nahrádzajú slovami „školskej inšpekcie“.

Úprava terminológie v súlade s § 13 ods. 4 a 8 (čl. II, 27. a 29. bod).

Ďalšie body sa primerane prečíslujú.

Ústavnoprávny výbor NR SR

Výbor NR SR pre financie a rozpočet

Výbor NR SR pre verejnú správu a regionálny rozvojVýbor NR SR pre vzdelávanie, vedu, mládež a šport

**Gestorský výbor odporúča schváliť**

1. V čl. I, 4. bode sa v § 6b ods. 5 písm. a) slovo „odmeňovanie“ nahrádza slovami „osobný príplatok alebo odmenu“.

Úpravou ustanovenia sa odstraňuje normatívny charakter poznámky pod čiarou a znenie sa zosúlaďuje s Legislatívnymi pravidlami tvorby zákonov.

Výbor NR SR pre vzdelávanie, vedu, mládež a šport

**Gestorský výbor odporúča schváliť**

1. V čl. I, 11. bode sa  v § 7a ods. 1 písm. a) a c) sa slovo „najdlhšie“ vypúšťa a slová „25. roku“ nahrádzajú slovami „25 rokov“.

Úpravou ustanovenia sa z dôvodu jednoznačného výkladu navrhuje spresniť okruh detí, žiakov a poslucháčov škôl a školských zariadení, na ktoré sa obciam poskytnú finančné prostriedky v rámci výnosu dane.

Výbor NR SR pre vzdelávanie, vedu, mládež a šport

**Gestorský výbor odporúča schváliť**

1. V čl. I, 11. bode v § 7a ods. 1 písm. a), c) až e) sa pred slová „15 rokov veku“ vkladá slovo „dovŕšenia“.

Úpravou ustanovenia sa z dôvodu jednoznačného výkladu navrhuje spresniť okruh detí, žiakov a poslucháčov škôl a školských zariadení, na ktoré sa obciam poskytnú finančné prostriedky v rámci výnosu dane.

Výbor NR SR pre vzdelávanie, vedu, mládež a šport

**Gestorský výbor odporúča schváliť**

1. V čl. I, 11. bode v § 7a ods. 1 písmená i) a j) znejú:

„i) detí školských internátov z materských škôl, materských škôl pre deti so špeciálnymi výchovno-vzdelávacími potrebami, základných škôl, základných škôl pre žiakov so špeciálnymi výchovno-vzdelávacími potrebami, päťročných gymnázií, osemročných gymnázií a osemročných konzervatórií podľa stavu k 15. septembru začínajúceho školského roka; v cirkevných školských zariadeniach a v súkromných školských zariadeniach detí zo stredných škôl do dovŕšenia 15 rokov veku,

j) všetkých žiakov základných škôl, základných škôl pre žiakov so špeciálnymi výchovno-vzdelávacími potrebami, päťročných gymnázií, osemročných gymnázií a osemročných konzervatórií podľa stavu k 15. septembru začínajúceho školského roka v zriaďovateľskej pôsobnosti obce, štátom uznanej cirkvi alebo náboženskej spoločnosti a inej právnickej osoby alebo fyzickej osoby; v cirkevných stredných školách a v súkromných stredných školách žiakov do dovŕšenia 15 rokov veku,“.

Úpravou ustanovenia sa z dôvodu jednoznačného výkladu navrhuje spresniť okruh detí, žiakov a poslucháčov škôl a školských zariadení, na ktoré sa obciam poskytnú finančné prostriedky v rámci výnosu dane.

Výbor NR SR pre vzdelávanie, vedu, mládež a šport

**Gestorský výbor odporúča schváliť**

1. V čl. I, 11. bode sa v § 7a ods. 9 slová „do 14 rokov veku“ nahrádzajú slovami „do dovŕšenia 15 rokov veku“.

Úpravou ustanovenia sa z dôvodu jednoznačného výkladu navrhuje spresniť okruh detí, žiakov a poslucháčov škôl a školských zariadení, na ktoré sa obciam poskytnú finančné prostriedky v rámci výnosu dane.

Výbor NR SR pre vzdelávanie, vedu, mládež a šport

**Gestorský výbor odporúča schváliť**

1. V čl. I sa za 13. bod vkladajú nové body 14 a 15, ktoré znejú:

„14. V § 8c sa za odsek 6 vkladá nový odsek 7, ktorý znie:

„(7) Ministerstvo môže určiť zriaďovateľovi, ktorý ho požiadal o pridelenie finančných prostriedkov podľa odseku 1 písm. a), povinnosť vykonať racionalizačné opatrenie v škole alebo v školskom zariadení, pre ktoré finančné prostriedky žiada. Ministerstvo zároveň určí druh racionalizačného opatrenia a lehotu trvania racionalizačného opatrenia. Racionalizačným opatrením sa rozumie zníženie počtu tried, zníženie počtu zamestnancov školy alebo školského zariadenia, zrušenie školy alebo školského zariadenia alebo iné opatrenie, ktorým sa zvýši efektívnosť a hospodárnosť využívania pridelených finančných prostriedkov. Zriaďovateľ školy alebo školského zariadenia môže požiadať o ďalšie finančné prostriedky podľa odseku 1 písm. a) až po uskutočnení racionalizačného opatrenia.

Doterajší odsek 7 sa označuje ako odsek 8.

15. Za § 9b sa vkladá § 9ba, ktorý vrátane nadpisu znie:

„§ 9ba

Prechodné ustanovenie k úpravám účinným od 1. januára 2013

1. Dohľad začatý do 31. decembra 2012 tohto zákona sa vykoná podľa predpisov platných v čase jeho začatia.
2. Konanie o uložení pokuty začaté do 31. decembra 2012 dokončí orgán dohľadu podľa doterajšieho predpisu.“.

Ďalšie body sa primerane prečíslujú a vloženie nových bodov sa premietne do účinnosti zákona.

V ustanovení § 8c sa ustanovuje možnosť pre ministerstvo určiť zriaďovateľovi, ktorý ho požiada o dofinancovanie v rámci dohodovacieho konania, povinnosť vykonať racionalizačné opatrenia v škole alebo školskom zariadení. Napríklad ak sa v základnej školy na 1. stupni vzdeláva 15 žiakov v 2 triedach, tak sa navrhne uskutočniť racionalizačné opatrenie v súvislosti so znížením počtu tried na 1, nakoľko v triede základnej školy, v ktorej sú žiaci viacerých ročníkov, je maximálny počet žiakov v triede 24.

Navrhuje sa z dôvodu právnej istoty doplniť prechodné ustanovenie (§9ba) upravujúce postup konania o uložení pokuty začatých pred nadobudnutím účinnosti tohto zákona.

Výbor NR SR pre vzdelávanie, vedu, mládež a šport

**Gestorský výbor odporúča schváliť**

1. V čl. I, 14. bode sa v § 9d ods. 1 pred slová „15 rokov veku“ vkladá slovo „dovŕšenia“.

Úpravou ustanovenia sa z dôvodu jednoznačného výkladu navrhuje spresniť okruh detí, žiakov a poslucháčov škôl a školských zariadení, na ktoré sa obciam poskytnú finančné prostriedky v rámci výnosu dane.

Výbor NR SR pre vzdelávanie, vedu, mládež a šport

**Gestorský výbor odporúča schváliť**

1. V čl. I, 14. bode sa v § 9d ods. 2 slová „do 14 rokov veku“ nahrádzajú slovami „do dovŕšenia 15 rokov veku“.

Úpravou ustanovenia sa z dôvodu jednoznačného výkladu navrhuje spresniť okruh detí, žiakov a poslucháčov škôl a školských zariadení, na ktoré sa obciam poskytnú finančné prostriedky v rámci výnosu dane.

Výbor NR SR pre vzdelávanie, vedu, mládež a šport

**Gestorský výbor odporúča schváliť**

1. V čl. II, 8. bode sa v § 4 ods. 1 slovo „funkcie“ nahrádza slovom „miesta“, slovo „dokladov“ sa nahrádza slovom „predpokladov“ a odkaz „14)“ sa nahrádza odkazom „13b)“. Súčasne sa upraví aj označenie poznámky pod čiarou.

Poznámka pod čiarou k odkazu 13b) znie:

„13b) § 6 zákona č. 317/2009 Z. z.“.

Úprava terminológie a znenia poznámky pod čiarou k odkazu 13b.

Výbor NR SR pre vzdelávanie, vedu, mládež a šport

**Gestorský výbor odporúča schváliť**

1. V čl. II sa za 12. bod vkladá nový 13. bod , ktorý znie:

„13. § 6 ods. 1 a 2 a § 9 ods. 1 a 2 sa za slová „zriaďuje a zrušuje“ vkladajú slová „všeobecne záväzným nariadením“.

Ďalšie body sa primerane prečíslujú.

Navrhuje sa, aby obec a vyšší územný celok rozhodovali o zriaďovaní a zrušovaní škôl a školských zariadení všeobecne záväzným nariadením.

Výbor NR SR pre vzdelávanie, vedu, mládež a šport

**Gestorský výbor odporúča schváliť**

1. V čl. II, 14. bode sa v § 6 ods. 12 písm. b), d) a e) pred slová „15 rokov veku“ vkladá slovo „dovŕšenia“ a v písmene e) druhom bode sa na konci nad slová „fyzickej osoby“ vkladá odkaz „30e)“.

Úpravou ustanovenia sa z dôvodu jednoznačného výkladu navrhuje spresniť okruh detí, žiakov a poslucháčov škôl a školských zariadení, na ktoré sa obciam poskytnú finančné prostriedky v rámci výnosu dane.

Výbor NR SR pre vzdelávanie, vedu, mládež a šport

**Gestorský výbor odporúča schváliť**

1. V čl. II, 14. bode sa v § 6 ods. 12 písm. c) druhom bode a v písm. i) odkaz „30g)“ nahrádza odkazom „30e)“. Súčasne sa upraví aj označenie poznámky pod čiarou.

Legislatívno-technická úprava číslovania odkazu.

Ústavnoprávny výbor NR SR

Výbor NR SR pre financie a rozpočet

Výbor NR SR pre verejnú správu a regionálny rozvojVýbor NR SR pre vzdelávanie, vedu, mládež a šport

**Gestorský výbor odporúča schváliť**

1. V čl. II sa za 14. bod vkladá nový 15. bod, ktorý znie:

„15. V § 6 ods. 15 sa slová „ods. 2 písm. f)“ nahrádzajú slovami „ods. 2 písm. e)“.

Legislatívno-technická úprava v nadväznosti na vypustenie § 6 ods. 2 písm. d) v čl. II, 13. bode.

Ďalšie body sa primerane prečíslujú a doplnenie bodu sa premietne do ustanovenia účinnosti.

Ústavnoprávny výbor NR SR

Výbor NR SR pre financie a rozpočet

Výbor NR SR pre verejnú správu a regionálny rozvojVýbor NR SR pre vzdelávanie, vedu, mládež a šport

**Gestorský výbor odporúča schváliť**

1. V čl. II, 19. bode sa v § 9 ods. 12 písm. b) za slová „na dieťa alebo žiaka do“ vkladá slovo „dovŕšenia“.

Úpravou ustanovenia sa z dôvodu jednoznačného výkladu navrhuje spresniť okruh detí, žiakov a poslucháčov škôl a školských zariadení, na ktoré sa obciam poskytnú finančné prostriedky v rámci výnosu dane.

Výbor NR SR pre vzdelávanie, vedu, mládež a šport

**Gestorský výbor odporúča schváliť**

1. V čl. II, 26. bode sa v § 13 ods. 2 slovo „vybavenia“ nahrádza slovom „zabezpečenia“.

Zosúladenie používanej terminológie.

Ústavnoprávny výbor NR SR

Výbor NR SR pre financie a rozpočet

Výbor NR SR pre verejnú správu a regionálny rozvojVýbor NR SR pre vzdelávanie, vedu, mládež a šport

**Gestorský výbor odporúča schváliť**

1. V čl. II, 33. bode sa v § 14 ods. 7 odkaz „50b)“ nahrádza odkazom „41aa)“, za slovo „študijné“ sa vkladá slovo „odbory“ a slová „v nedostatkových odboroch vzdelávania50c)“ sa nahrádzajú slovami „s nedostatočným počtom absolventov pre potreby trhu práce50b)“. Súčasne sa vypúšťa znenie poznámky pod čiarou k odkazu 50b a znenie poznámky pod čiarou k odkazu 50c sa označí ako znenie poznámky pod čiarou k odkazu 50b.

Legislatívno-technické úpravy; zosúladenie terminológie so zákonom č. 184/2009 Z. z. o odbornom vzdelávaní a príprave a o zmene a doplnení niektorých zákonov a odstránenie duplicitnej poznámky pod čiarou.

Ústavnoprávny výbor NR SR

Výbor NR SR pre financie a rozpočet

Výbor NR SR pre verejnú správu a regionálny rozvojVýbor NR SR pre vzdelávanie, vedu, mládež a šport

**Gestorský výbor odporúča schváliť**

1. V čl. II, 35. bode sa v § 16 ods. 1 písm. m) za slová „školské zariadenia“ vkladajú slová „okrem škôl v prírode“.

Odstránenie vnútorného rozporu ustanovenia; samosprávny kraj dáva súhlas na zriadenie všetkých škôl v prírode nielen tých, ktoré sú určené pred deti nad 15 rokov.

Ústavnoprávny výbor NR SR

Výbor NR SR pre financie a rozpočet

Výbor NR SR pre verejnú správu a regionálny rozvojVýbor NR SR pre vzdelávanie, vedu, mládež a šport

**Gestorský výbor odporúča schváliť**

1. V čl. II, 35. bode sa v § 16 ods. 1 písm. o) odkaz „53c)“ nahrádza odkazom „41aa)“.

Legislatívno-technická úprava.

Ústavnoprávny výbor NR SR

Výbor NR SR pre financie a rozpočet

Výbor NR SR pre verejnú správu a regionálny rozvojVýbor NR SR pre vzdelávanie, vedu, mládež a šport

**Gestorský výbor odporúča schváliť**

1. V čl. II sa na konci 35. bodu veta „Odkazy 53a a 53b vrátane poznámok pod čiarou sa vypúšťajú.“ nahrádza vetou „Poznámky pod čiarou k odkazom 53 až 53c sa vypúšťajú.“.

Legislatívno-technická úprava; vypustenie duplicitnej a nepotrebnej poznámky pod čiarou.

Ústavnoprávny výbor NR SR

Výbor NR SR pre financie a rozpočet

Výbor NR SR pre verejnú správu a regionálny rozvojVýbor NR SR pre vzdelávanie, vedu, mládež a šport

**Gestorský výbor odporúča schváliť**

1. V čl. II, 37. bode sa v § 16 ods. 7 písm. e) slová „priestorovú, materiálnu a prístrojovú vybavenosť“ nahrádzajú slovami „priestorové a materiálno-technické zabezpečenie“.

Zosúladenie používanej terminológie.

Ústavnoprávny výbor NR SR

Výbor NR SR pre financie a rozpočet

Výbor NR SR pre verejnú správu a regionálny rozvojVýbor NR SR pre vzdelávanie, vedu, mládež a šport

**Gestorský výbor odporúča schváliť**

1. V čl. II sa za 38. bod vkladá nový 39. bod, ktorý znie:

„39. V § 17 ods. 2 písm. h) sa slová „zamestnávateľského zväzu alebo právnickej osoby, ktorá má pôsobnosť v oblasti odborného vzdelávania a prípravy podľa osobitného predpisu53c)“ nahrádzajú slovami „subjektu koordinácie odborného vzdelávania a prípravy podľa osobitného predpisu41aa)“.

Zosúladenie s § 16 ods. 1 písm. o), § 18 ods. 7 písm. o), ods. 8 písm. f) (čl. II, 35. a 43. bod).

Ďalšie body sa primerane prečíslujú.

Ústavnoprávny výbor NR SR

Výbor NR SR pre financie a rozpočet

Výbor NR SR pre verejnú správu a regionálny rozvojVýbor NR SR pre vzdelávanie, vedu, mládež a šport

**Gestorský výbor odporúča schváliť**

1. V čl. II, 43. bode sa v § 18 ods. 7 písm. k) sa slová „školského zariadenia a ktorého“ nahrádzajú slovami „školského zariadenia, ktorého“.

Jazyková úprava.

Ústavnoprávny výbor NR SR

Výbor NR SR pre financie a rozpočet

Výbor NR SR pre verejnú správu a regionálny rozvojVýbor NR SR pre vzdelávanie, vedu, mládež a šport

**Gestorský výbor odporúča schváliť**

1. V čl. II, 43. bode sa v § 18 ods. 7 písm. m) sa za slová „elokované pracovisko“ vkladá čiarka a slová „ktoré bude súčasťou“.

Zjednotenie terminológie.

Ústavnoprávny výbor NR SR

Výbor NR SR pre financie a rozpočet

Výbor NR SR pre verejnú správu a regionálny rozvojVýbor NR SR pre vzdelávanie, vedu, mládež a šport

**Gestorský výbor odporúča schváliť**

1. V čl. II, 43. bode sa v § 18 ods. 7 vypúšťa písmeno n).

Ďalšie písmená sa primerane upravia.

Kompetencie orgánov školskej samosprávy sa navrhujú zosúladiť s pôvodným znením § 24.

Výbor NR SR pre vzdelávanie, vedu, mládež a šport

**Gestorský výbor odporúča schváliť**

1. V čl. II, 43. bode sa v § 18 ods. 7 písm. o) a ods. 8 písm. f) odkaz „53c)“ nahrádza odkazom „41aa)“.

Legislatívno-technická úprava.

Ústavnoprávny výbor NR SR

Výbor NR SR pre financie a rozpočet

Výbor NR SR pre verejnú správu a regionálny rozvojVýbor NR SR pre vzdelávanie, vedu, mládež a šport

**Gestorský výbor odporúča schváliť**

1. V čl. II, 43. bode sa v § 18 ods. 7 písm. p) sa slová „v ktorých“ nahrádzajú slovami „v ktorej“.

Jazyková úprava.

Ústavnoprávny výbor NR SR

Výbor NR SR pre financie a rozpočet

Výbor NR SR pre verejnú správu a regionálny rozvojVýbor NR SR pre vzdelávanie, vedu, mládež a šport

**Gestorský výbor odporúča schváliť**

1. V čl. II, 44. bode sa v § 19 ods. 7 za slová „programom školy“ vkladá čiarka a slová „ktorej je súčasťou,“ a na konci 44. bodu sa pripája veta „Poznámka pod čiarou k odkazu 57a sa vypúšťa.“.

Spresnenie ustanovenia a vypustenie nepotrebnej poznámky pod čiarou.

Ústavnoprávny výbor NR SR

Výbor NR SR pre financie a rozpočet

Výbor NR SR pre verejnú správu a regionálny rozvojVýbor NR SR pre vzdelávanie, vedu, mládež a šport

**Gestorský výbor odporúča schváliť**

1. V čl. II, 45 bod znie:

„45. § 19 sa dopĺňa odsekmi 8 a 9, ktoré znejú:

„(8) Elokované pracovisko možno zrušiť až po rozhodnutí o zmene sieti podľa § 18 ods. 6 písm. b).

(9) Diagnostické centrum môže zriadiť len krajský školský úrad.“.

Diagnostické centrum je školské výchovné zariadenie zriaďované na plnenie úloh, na základe ktorých zabezpečuje diagnostiku deťom s narušeným alebo ohrozeným psychosociálnym vývinom, na určenie vhodnej výchovno-vzdelávacej, resocializačnej alebo reedukačnej starostlivosti. Ide najmä o deti, pri výchove ktorých zlyhala rodina z rôznych dôvodov a ďalšiu starostlivosť o ne musí prevziať štát na základe rozhodnutia súdu o uložení výchovného opatrenia alebo na základe predbežného opatrenia súdu.. Je preto nevyhnutné, aby diagnostické centrum s jeho zodpovednosťou za ďalšiu výchovnú starostlivosť o tieto deti malo postavenie inštitúcie zriaďovanej výhradne štátom, čo po navrhovanej úprave jasne vyplynie zo zákona. V súčasnosti je v Slovenskej republike zriadených päť diagnostických centier s celoštátnou pôsobnosťou, všetky diagnostické centrá zriaďuje krajský školský úrad.

Výbor NR SR pre vzdelávanie, vedu, mládež a šport

**Gestorský výbor odporúča schváliť**

1. V čl. II sa za 48. bod vkladá nový 49. bod, ktorý znie:

„49. V § 37a ods. 2 písm. a) sa slová „inšpekčnej činnosti“ nahrádzajú slovami „školskej inšpekcie“.“.

Úprava terminológie v súlade s § 13 ods. 4 a 8 (čl. I, 28.a 29. bod).

Ďalšie body sa primerane prečíslujú.

Ústavnoprávny výbor NR SR

Výbor NR SR pre financie a rozpočet

Výbor NR SR pre verejnú správu a regionálny rozvojVýbor NR SR pre vzdelávanie, vedu, mládež a šport

**Gestorský výbor odporúča schváliť**

1. V čl. II sa za 54. bod vkladá nový 55. bod, ktorý znie:

„55. V § 38 ods. 6 sa za slová „podľa § 5“ vkladajú slová „okrem rozhodovania podľa odseku 15“.

Ďalšie body sa primerane prečíslujú.

Úprava ustanovenia z dôvodu odstránenia vnútorného rozporu.

Výbor NR SR pre vzdelávanie, vedu, mládež a šport

**Gestorský výbor odporúča schváliť**

1. V čl. II, 55. bode sa v § 39c ods. 3 na konci pripájajú slová „k 30. júnu 2013“.

Znenie príslušných ustanovení sa dopĺňa z dôvodu jednoznačnosti aplikácie ustanovenia v praxi.

Výbor NR SR pre vzdelávanie, vedu, mládež a šport

**Gestorský výbor odporúča schváliť**

1. V čl. II, 55. bode sa v § 39c ods. 5 na konci pripájajú slová „k 31. januáru 2014“.

Znenie príslušných ustanovení sa dopĺňa z dôvodu jednoznačnosti aplikácie ustanovenia v praxi.

Výbor NR SR pre vzdelávanie, vedu, mládež a šport

**Gestorský výbor odporúča schváliť**

1. V čl. II, 55. bode sa v § 39c ods. 6 za slová „mimo územia kraja“ vkladá čiarka a slová „kde je škola alebo školské zariadenie zriadené,“.

Znenie príslušných ustanovení sa dopĺňa z dôvodu jednoznačnosti aplikácie ustanovenia v praxi.

Výbor NR SR pre vzdelávanie, vedu, mládež a šport

**Gestorský výbor odporúča schváliť**

1. V čl. II, 55. bode sa v § 39c ods. 9 na konci pripájajú slová „k 10. septembru 2015“.

Znenie príslušných ustanovení sa dopĺňa z dôvodu jednoznačnosti aplikácie ustanovenia v praxi.

Výbor NR SR pre vzdelávanie, vedu, mládež a šport

**Gestorský výbor odporúča schváliť**

1. V čl. II, 55. bode § 39d znie:

„§ 39d

Funkčné obdobie riaditeľa súkromnej školy, riaditeľa súkromného školského zariadenia, riaditeľa cirkevnej školy alebo riaditeľa cirkevného školského zariadenia, ktoré je viac ako päť rokov:

1. sa končí uplynutím posledného dňa piateho roku funkčného obdobia, ak vykonáva funkciu riaditeľa menej ako päť rokov,
2. sa končí uplynutím posledného dňa funkčného obdobia, najneskôr však dňom 30. júna 2014, ak vykonáva funkciu riaditeľa viac ako päť rokov.“

Navrhuje sa upraviť skončenie funkčného obdobia u riaditeľov, ktorí vykonávali funkciu riaditeľa menej ako päť rokov uplynutím posledného dňa piateho roku funkčného obdobia a  u riaditeľov, ktorí vykonávajú funkciu riaditeľa viac ako päť rokov funkčné obdobie sa skončí určeným dátumom.

Výbor NR SR pre vzdelávanie, vedu, mládež a šport

**Gestorský výbor odporúča schváliť**

1. V čl. II, 55. bode sa v § 39e slová „všeobecného predpisu o správnom konaní80)“ nahrádzajú slovami „doterajších predpisov“.

Úpravou ustanovenia sa prechodným ustanovením riešia všetky začaté správne konania, pri ktorých sa bude postupovať podľa právnych predpisov platných do nadobudnutia účinnosti novely zákona.

Výbor NR SR pre vzdelávanie, vedu, mládež a šport

**Gestorský výbor odporúča schváliť**

1. Za čl. II sa vkladajú nové čl. III a IV, ktoré znejú:

„Čl. III

Zákon č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení zákona č. 390/2011 Z. z. sa mení a dopĺňa takto:

§ 61a sa dopĺňa odsekom 12, ktorý znie:

„(12) O žiadostiach o akreditáciu predložených ministerstvu do 31. decembra 2011, rozhodne ministerstvo podľa predpisov účinných do 31. decembra 2011.“

Čl. IV

Zákon č. 390/2011 Z. z. ktorým sa mení a dopĺňa zákon č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov a ktorým sa menia a dopĺňajú niektoré zákony

V čl. VII sa slová „1. januára 2013“ nahrádzajú slovami „1. januára 2015“.“.

Čl. III a čl. IV nadobúdajú účinnosť dňom vyhlásenia, čo sa premietne do článku upravujúceho nadobudnutie účinnosti zákona.

Doterajší čl. III sa označuje ako čl. V.

V nadväznosti na zmeny v procese akreditácie programov kontinuálneho vzdelávania uskutočnené novelou č. 390/2011 Z. z. sa v dôsledku nejednotnej aplikácie predmetných zmien a v záujme zabezpečenia právnej istoty a rešpektovania zákazu retroaktivity výslovne ustanovuje, že konania o akreditácii začaté predložením žiadosti o akreditáciu pred 1. januárom 2012, sa dokončia podľa právnych predpisov účinných do 31. decembra 2011.

Po zvážení možností ďalšej aplikácie ustanovenia upravujúceho dobu platnosti kreditov sa navrhuje odložiť koniec účinnosti predmetného ustanovenia na 1. januára 2015 z dôvodu, že bez vykonania primeraných zmien v systéme kontinuálneho vzdelávania, v kariérovom systéme a v systéme odmeňovania zamestnancov by došlo k výraznému ekonomickému dopadu na rozpočet bez želaného celoživotného profesijného vzdelávania zamestnancov v  regionálnom školstve (pedagogických a  odborných) na dosahovanie vyšších profesijných kompetencií na výkon pedagogickej činnosti alebo odbornej činnosti.

Výbor NR SR pre vzdelávanie, vedu, mládež a šport

**Gestorský výbor odporúča schváliť**

1. V čl. III sa slovo „štrnásteho“ nahrádza slovom „trinásteho“.

Oprava chybného označenia; účinnosť dňom vyhlásenia má nadobudnúť § 9d (čl. I, 14. bod).

Ústavnoprávny výbor NR SR

Výbor NR SR pre financie a rozpočet

Výbor NR SR pre verejnú správu a regionálny rozvojVýbor NR SR pre vzdelávanie, vedu, mládež a šport

**Gestorský výbor odporúča schváliť**

Gestorský výbor odporúča Národnej rade Slovenskej republiky hlasovať o týchto návrhoch v bodoch **1 až 40 spoločne** a  tieto **schváliť.**

**V.**

Gestorský výbor na základe stanovísk výborov, vyjadrených v ich uzneseniach uvedených v III. časti tejto spoločnej správy, **odporúča** Národnej rade Slovenskej republiky **vládny návrh zákona, ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov a ktorým sa mení a dopĺňa zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov (tlač 120) schváliť v  znení pozmeňujúcich a doplňujúcich návrhov** uvedených v tejto správe.

Predmetná **spoločná správa výborov** Národnej rady Slovenskej republiky o výsledku prerokovania vládneho návrhu zákona, ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov a ktorým sa mení a dopĺňa zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov (tlač 120a) **bola schválená** uznesením Výboru Národnej rady Slovenskej republiky pre vzdelávanie, vedu, mládež a šport (gestorský výbor) z 11. septembra 2012 č. 32.

Týmto uznesením výbor zároveň poveril spoločného spravodajcu **Ľubomíra Petráka**, aby na schôdzi Národnej rady Slovenskej republiky informoval o výsledku rokovania výborov, stanovisku a návrhu gestorského výboru a zároveň ho poveril predložiť návrhy podľa § 81 ods. 2, § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky.

Bratislava september 2012

**Mojmír Mamojka v. r.**

predseda

Výboru NR SR pre vzdelávanie, vedu, mládež a šport